PEP informácie na internetovej stránke: https://www.sandyford.scot/sexual-health-services/pep/
Sandyford služby: COVID-19
Sandyford naďalej poskytuje PEP v prípadoch sexuálneho kontaktu s HIV.
Pred príchodom nám najprv zavolajte na 0141 211 8130. Zdravotná sestra vám položí pár otázok, aby zistila, či PEP je vhodné pre vás a v prípade potreby vás objedná.
V čase, keď Sandyford služby sú zatvorené, môžete o PEP požiadať na urgentnom príjme.
Ak si myslíte, že ste boli vystavený/á HIV, môžete znížiť riziko infikovania krátkou liečbou pomocou postexpozičnej profylaxie (PEP).
Ako PEP dostanem?
Nepotrebujete sa objednať na PEP. PEP dostanete, keď prídete do Sandyford Central počas otváracích hodín. Keď sú Sandyford služby zatvorené, PEP môžete dostať na urgentnom príjme. Zdravotná sestra posúdi, či PEP je vhodné pre vás.
PEP môžete užiť maximálne 72 hodín (3 dni) po sexuálnom styku, ale je pravdepodobnejšie, že liečba bude efektívnejšia, ak ju užijete do 24 hodín (1 deň), preto je dôležité konať veľmi rýchlo.
Čo je PEP?
PEP (postexpozičná profylaxia pre HIV) sú tabletky, ktoré užívate po dobu 4 týždňov, ak existuje vysoké riziko vystavenia HIV. Liečba môže zabrániť tomu, že sa infikujete HIV.
Ako rýchlo musíte začať s PEP potom, ako si myslíte, že sa boli vystavený/á riziku HIV?
PEP liečba by mala začať čo najskôr, pretože výsledky ukazujú, že je najúčinnejšia, keď sa začne do niekoľkých hodín po kontakte s HIV. PEP vám nebude podaná, ak je to viac ako 72 hodín (3 dni) odkedy si myslíte, že ste boli v kontakte s HIV.
Ako dlho musíte brať PEP?
PEP je užívanie tabletiek počas 4 týždňov. Je dôležité nevymeškať žiadne tabletky a brať ich v určený čas.
Má PEP vedľajšie účinky?
Môžete mať vedľajšie účinky ako je nevoľnosť, hnačka, bolesť hlavy, únava. Váš doktor vám o nich povie, predtým ako vám PEP predpíše. Počas liečby s PEP budete musieť ísť na niekoľko krvných testov, aby sme sledovali vplyv liečby na vaše telo.
Ak niekto berie PEP, stáva sa imúnnym pred HIV?
Liečba PEP znižuje riziko prenosu HIV po nechránenom sexe, ale nezaručuje úplnú ochranu.
Ak niekto po liečbe PEP zostal HIV negatívny a potom mal sex bez kondómu, môže sa infikovať s HIV tak, ako akákoľvek iná osoba, ktorá je HIV negatívna.
Je stále dôležité používať kondómy?
Áno. Je dôležité aj naďalej používať kondómy, pretože:
Potrebujem tlmočníka
https://www.sandyford.scot/sexual-health-services/i-need-an-interpreter/
Ak nehovoríte anglicky, môžete požiadať o tlmočníka na vašom vyšetrení.
Povedzte nám akým jazykom alebo nárečím hovoríte, keď si objednávate vyšetrenie a my vám ho zabezpečíme.
Ak je vaše vyšetrenie krajšie ako štyridsaťšesť minút, môžeme použiť tlmočníka po telefóne. Závisí to, od zákroku, ktorý budeme robiť, pri niektorých zákrokoch uprednostňujeme osobné tlmočenie. Sandyford zamestnanci nemôžu použiť ako tlmočníka niekoho z vašej rodiny alebo priateľov.
Platím za tlmočníka?
Nie, táto služba je zadarmo.
Môžem požiadať o tlmočníka alebo tlmočníčku?
Áno. Povedzte nám, koho uprednostníte a pokúsime sa to zabezpečiť. Nie vždy bude váš výber dostupný, ale budeme vás o tom vopred informovať.
Môžem požiadať o tlmočenie po telefóne?
Áno. Môžete si vybrať túto možnosť, ak nechcete, aby bol tlmočník s vami v miestnosti. Tiež použijeme tlmočníka po telefóne, ak nebudeme vedieť zabezpečiť tlmočníka osobne prítomného.
Bude tlmočník vedieť, že ide prekladať vyšetrenie týkajúce sa sexuálneho zdravia?
Áno. Tlmočníci poznajú širokú škálu služieb v Sandyford a vedia, že budú prekladať slová a frázy používané v oblasti sexuálneho zdravia.
Toto zahŕňa tlmočenie názvov intímnych častí tela, sexuálnych výrazov a rôznych typov sexuálnych vzťahov, tehotenstva, antikoncepcie, potratu, testov a liečby.
Ak budete potrebovať intímne vyšetrenie v Sandyford, váš tlmočník bude čakať za zástenou a neuvidí vás.
Čo ak mi je nepríjemné hovoriť tlmočníkovi a mojich sexuálnych podrobnostiach?
Naši tlmočníci boli školení a poskytujú tlmočenie bez toho, aby vás súdili. Používame ich pre širokú škálu ľudí s rôznymi sexuálnymi skúsenosťami.
Toto zahŕňa ľudí, ktorý majú sexuálny vzťah s osobami opačného alebo toho istého pohlavia. Toto zahŕňa ľudí, ktorých sexuálna identita je odlišná od tej, s akou sa narodili.
Všetko je dôverné.
Čo môžem od tlmočníka očakávať?
Je dôležité hovoriť pomaly a jasne, aby tlmočník mohol personálu preložiť, čo ste povedali.
Čo tlmočník nemôže robiť?
Dôvernosť
Všetko, čo poviete je dôverné. Tlmočníci pracujú pre NHS greater Glasgow and Clyde. Musia sa riadiť tými istými prísnymi pravidlami, ktoré platia pre doktorov, zdravotné sestry, konzultantov a všetkých ostatných zdravotných pracovníkov.
Tlmočníci nesmú nikomu povedať o vašom vyšetrení, ani čo sa udialo a o čom sa hovorilo počas vyšetrenia.
Čo ak sa cítim nepríjemne v prítomnosti tlmočníka počas vyšetrenia?
Ak z nejakého dôvodu sa cítite nepríjemne v prítomnosti tlmočníka počas vášho vyšetrenia, máte právo ho/ju požiadať, aby odišiel/odišla. Vaše vyšetrenie bude pokračovať s tlmočníkom po telefóne. Povedzte zamestnancovi v Sandyford, že chcete s ním hovoriť osamote a tlmočník odíde.
Kontaktujte nás
Ak sa chcete niečo opýtať o tlmočení, prosíme pošlite e-mail alebo nám zavolajte na 0141 211 8130 a vyžiadajte si niekoho z personálu.